The Gentlemen

**The Gentlemen** er en action-komedie fra 2019 regissert av Guy Ritchie, som også var med på å skrive manus. Hovedrollene spilles av Matthew McConaughey, Charlie Hunnam, Henry Golding, Michelle Dockery, Jeremy Strong og Colin Farrell. Filmen hadde premiere i Storbritannia den 3. desember 2019.

## Handling
Michael «Mickey» Pearson blir tildelt Rhodes-stipendiet for å studere ved Oxford University, hvor han begynner å selge marihuana. Frem til han avslutter studiene for å selge narkotika, og bygger opp et kriminelt imperium. Han bygger laboratorium for å dyrke cannabis under eiendommene til aristokratiske utleiere, som trenger penger til vedlikehold av sine store herskapshus. En slik utleier er Lord Pressfield, en hertug hvis heroin-avhengige datter, Laura, bor i et kommunalt boligfelt med andre narkotika-avhengige. Mange år senere ettersom Storbritannia legaliserer marihuana, planlegger Pearson å pensjonere seg sammen med sin kone Rosalind. Men først planlegger Pearson å selge bedriften sin til den amerikanske milliardæren Matthew Berger, og prisen hans er 400 millioner pund.

Etter å ha vist Berger et av laboratoriene, blir Pearson senere kontaktet av Dry Eye, som arbeider for den kinesiske gangsteren Lord George. Men Pearsons laboratorium blir ransaket av MMA-utøvere og håpefulle YouTubere kalt «The Toddlers», som overmanner vaktene, stjeler marihuana og laster opp en musikk-video om deres oppførsel på internett. Pearson begynner å flytte alle cannabis-plantene sine vekk fra eiendommen, og The Toddlers sin forferdede trener «Coach» beordrer dem til å slette Youtube-videoen deres.

Redaktøren for tabloid-avisen Daily Print, Big Dave, etter å ha blitt avvist av Pearson på en fest, ansetter privatdetektiv Fletcher for å undersøke Pearson. Det viser seg at Dry Eye faktisk står i ledtog med Lord Berger, som ønsket at Pearsons virksomhet skulle forstyrres i håp om å redusere prisen ved salget. Pearson mistenker imidlertid allerede dette, og Dry Eye håper fremdeles å ta kontroll over hele Pearsons imperium for seg selv. Dry Eye forsøker å kidnappe Rosalind, som dreper håndlangerne hans før hun går tom for ammunisjon. Pearson dreper også Dry Eye, idet han er i ferd med å voldta Rosalind.

Lord Berger senker tilbudet sitt til 130 millioner pund, på grunn av alle de nylige forstyrrelsene. Men Pearson viser ham Dry Eyes frosne kropp, trekker seg fullstendig fra salget og tvinger Berger inn i et kjøleskap hvor han kommer til å fryse til døde med mindre han overfører 270 millioner pund i kompensasjon for alle de ekstra problemene han har forårsaket.

## Skuespillere
* Matthew McConaughey som Michael "Mickey" Pearson
* Charlie Hunnam som Raymond Smith
* Henry Golding som "Dry Eye"
* Jeremy Strong som Matthew Berger
* Colin Farrell som "The Coach"
* Hugh Grant som Fletcher
* Michelle Dockery som Rosalind Pearson
* Eddie Marsan som "Big" Dave
* Bugzy Malone som Ernie
* Tom Wu som "Lord" George
* Jason Wong som Phuc
* George Asprey som Lord Snowball
* Samuel West som Lord Pressfield
* Geraldine Somerville som Lady Pressfield
* Eliot Sumner som Laura Pressfield
* Simon Baker som Frazier
* Chidi Ajufo som "Bunny"
* David Garrick som Dave
* Guy List som sikkerhetsvakt
* Lyne Renée som Jackie Berger
* Chris Evangelou som "Primetime"
* Franz Drameh som "Eggs" Benny
* James Warren som Jim "The Iron Chin"
* Sean Sagar som Mal "Ghost"
* Tom Rhys Harries som Power Noel
* Danny Griffin som Aslan
* Max Bennett som Brown
* Togo Igawa som Wang Yong
* Bruce Chong som Ngoc
* John Dagleish som "Hammy"
* Gershwyn Eustache Jr. som Roger
* Lily Frazer som Lisa
* Brittany Ashworth som Ruby
* Ashley McGuire som Maureen
* Eugenia Kuzmina som Misha
* Jordan Long som Bobby

## Referanser


## Eksterne lenker
*